Euterpa
Euterpa (grč. Εὐτέρπη, Eutérpê = razveseljavanje) jedna je od devet Muza, Zeusova i Mnemozinina kći. Zaštitnica je muzike, a poslije je postala zaštitnica lirske poezije te je obično prikazivana s flautom. Neki joj pripisuju izum aulosa (frule), premda većina mitografa govori da je aulos Marsijino djelo. Rijeka Strimon oplodila ju je i rodila je sina Reza (Rhesus) kojeg je kasnije, prema Homerovoj Ilijadi ubio Diomed u Trojanskom ratu.